..Woorde.Dankie.Gesiggie.. | Woestynsand tussen my tone
Januarie 31, 2007 om 7:40 vm
En 'n wonderlike goeie môre aan jou ook! Die RedBull kry nog sy lê in my gestel maar oor 20 minute behoort daar iewers in my kop 'n lig aan te gaan lol!
Die gedig – meer as 'n plesier. Ek ken ook paar sulke 'gesiggies' maar laat ons nie namedrop nie!
Die header – as good as taken care of. Not to worry. Ek praat later die dag (hopelik) met jou daaroor. 😉
Woorde – jy weet mos ek lief woorde. Dit is een van die goed wat my big time laat tick, my fasineer en die deur na 'n heel ander wêreld vir my oopsluit. En dan natuurlik mense soos jy. Soos 'n klein besempie wat die pad voor my voete skoonvee voor ek my volgende tree neersit.
En ek leer by jou … o jinne ek leer by jou! As jy maar weet hoeveel jy in hierdie laaste 2 maande vir my gegee het. Dis priceless en dis iets wat niemand van my kan wegvat nie. Ehm, ek wil my amper verstout deur te sê jy het iets van myself aan my teruggegee, iets wat ek dalk nie besef het ek teen die pad verloor het nie.
Woorde om daarvoor dankie te sê het ek nie … sal ek nooit hê nie. Dankie dat jy my deel van jou lewe gemaak het René. Kies vir ons die hoogste duin … dan klim ons hom saam uit terwyl die vrede en vryheid van die woestyn soos 'n vars oggendbries ons siele vernuwe. Dink dis wat ek en jy altwee daar soek, wat ek dalk hier soek.
Lief jou baie. X
Januarie 31, 2007 om 7:41 vm
Ok, nou moet jy vanoggend kom trane afvee. Van verlange.
Ek kom van die Namib af. Ek verstaan. Ek dink nog altyd dat die duine baie mooier is as ou Tafelberg. Waar in die lewe kry jy mooier as die bruin sand langs die blou-blou see?
En waar anders kry jy die stiller as stil soos wanneer jy vroegoggend wydsbeen bo-op die kruin van Duin 7 sit en in die verte kyk na waar duin op duin 'n kartelrantjie aan die horison verf?
Het jy al ooit gesien hoeveel lewe daar in die stil woestyn is? Het jy al die Meesterlike Kunswerk in die skaduwees van 'n duin gesien?
Wanneer ek weer die langpad vat, kom laai ek jou sommer op wanneer ek verbyry. Net 'n waarskuwing, mens kom terug in liggaam, maar vir eers bly jou siel agter en dwaal nog daar rond.